CELEX: 31980R1661
Language: lt
Date: 1980-06-27 00:00:00
Title: 1980 m. birželio 27 d. Tarybos reglamentas (EEB) Nr. 1661/80 dėl apsaugos priemonių, numatytų Bendradarbiavimo susitarime ir Laikinajame susitarime dėl prekybos ir prekybinio bendradarbiavimo tarp Europos ekonominės bendrijos ir Jugoslavijos Socialistinės Federacinės Respublikos

Svarbus teisinis pranešimas

|

31980R1661

Oficialusis leidinys L 164 , 30/06/1980 p. 0001 - 0002 specialusis leidimas ispanų kalba: skyrius 11 tomas 13 p. 0015  specialusis leidimas portugalų kalba skyrius 11 tomas 13 p. 0015 

		Tarybos reglamentas (EEB) Nr. 1661/801980 m. birželio 27 d.dėl apsaugos priemonių, numatytų Bendradarbiavimo susitarime ir Laikinajame susitarime dėl prekybos ir prekybinio bendradarbiavimo tarp Europos ekonominės bendrijos ir Jugoslavijos Socialistinės Federacinės RespublikosEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 43 ir 113 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Bendradarbiavimo susitarimas tarp Europos ekonominės bendrijos ir Jugoslavijos Socialistinės Federacinės Respublikos (toliau – Bendradarbiavimo susitarimas) buvo pasirašytas 1980 m. balandžio 2 d., o Laikinasis susitarimas dėl prekybos ir komercinio bendradarbiavimo (toliau – Laikinasis susitarimas) buvo sudarytas 1980 m. gegužės 30 d.,kadangi siekiant įgyvendinti apsaugos straipsnius ir atsargumo priemones, numatytus Bendradarbiavimo susitarimo 35–38 straipsniuose bei 55 straipsnyje ir Laikinojo susitarimo 22–25 straipsniuose bei 36 straipsnyje, turėtų būti nustatytos Bendrijos reglamentų, ypač 1979 m. gegužės 8 d. Tarybos reglamento (EEB) Nr. 926/79 dėl bendrų importo taisyklių [2] ir 1979 m. gruodžio 20 d. Tarybos reglamento (EEB) Nr. 3017/79 dėl apsaugos nuo importo dempingo kaina ar subsidijuoto importo iš Europos bendrijos narėmis nesančių šalių [3] išsamios taikymo taisyklės;PRIĖMĖ ŠĮ REGLAMENTĄ:1 straipsnisDempingo arba subsidijų atveju, kai galima pagrįsti priemonių, numatytų Bendradarbiavimo susitarimo 35 straipsnyje ir Laikinojo susitarimo 22 straipsnyje, taikymą Bendrijoje, sprendimas dėl antidempingo arba kompensacinių muitų įvedimo priimamas vadovaujantis Reglamente (EEB) Nr. 3017/79 nustatyta tvarka ir išsamiomis taisyklėmis.2 straipsnisTuomet, kai galima užtikrinti Bendrijos taikomas priemones, numatytas Bendradarbiavimo susitarimo 36 ir 55 straipsniuose ir Laikinojo susitarimo 23 ir 36 straipsniuose, laikydamasi tuose straipsniuose apibrėžtų sąlygų, Taryba, remdamasi Reglamente (EEB) Nr. 926/79, ypač jo 13 straipsnyje, nustatyta tvarka ir išsamiomis taisyklėmis, gali nustatyti atitinkamas apsaugos priemones.Skubos atvejais ir vadovaujantis Bendradarbiavimo susitarimo 36 straipsnyje bei Laikinojo susitarimo 23 straipsnyje apibrėžtomis nuostatomis:- Komisija, vadovaudamasi Reglamente (EEB) Nr. 926/79, ypač jo 12 straipsnyje, nustatyta tvarka ir išsamiomis taisyklėmis, gali nustatyti atitinkamas apsaugos priemones,- bet kuri valstybė narė gali imtis laikinų apsaugos priemonių, neprieštaraujančių Reglamento (EEB) Nr. 926/79 14 straipsnyje apibrėžtai tvarkai.3 straipsnis1. Šis reglamentas neužkerta kelio taikyti reglamentus dėl žemės ūkio rinkų bendro organizavimo arba jais paremtas Bendrijos ar nacionalines administracines nuostatas, arba specialius reglamentus, priimtus remiantis Sutarties dėl perdirbtų žemės ūkio produktų 235 straipsniu; šis reglamentas taikomas kartu su tokiomis priemonėmis.2. 2 straipsnio 2 dalies antra įtrauka netaikoma tokiuose reglamentuose apibrėžtiems produktams.4 straipsnisKomisija informuoja Bendradarbiavimo tarybą ir Jungtinę komisiją kaip nustatyta Bendradarbiavimo susitarimo 38 straipsnyje ir Laikinojo susitarimo 25 straipsnyje.5 straipsnisŠis reglamentas įsigalioja 1980 m. liepos 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1980 m. birželio 27 d.Tarybos varduPirmininkasA. Sarti[1] 1980 m. birželio 20 d. pateikta nuomonė (dar nepaskelbta oficialiajame leidinyje).[2] OL L 131, 1979 5 29, p. 15.[3] OL L 339, 1979 12 31, p. 1.--------------------------------------------------